EUROPA-KOMMISSIONEN Bruxelles, den 24.7.2017 COM(2017) 409 final RAPPORT FRA KOMMISSIONEN TIL EUROPA-PARLAMENTET OG RÅDET om udgifter under EGFL



Systemet for tidlig varsling nr. 6-7/2017



INDHOLDSFORTEGNELSE 1.Indledning 2.Formålsbestemte indtægter til EGFL 3.Bemærkninger angående den foreløbige gennemførelse af EGFL-budgettet for 2017 4.Forbrug af formålsbestemte indtægter til EGFL 5.Konklusioner Bilag 1: Foreløbigt forbrug af EGFL-bevillinger pr. 31.5.2017 1.Indledning Denne rapport er en ajourføring af gennemførelsen af 2017-budgettet for Den Europæiske Garantifond for Landbruget (EGFL) i perioden fra den 16. oktober 2016 til 31. maj 2017. Tabellen i bilaget viser den faktiske gennemførelse af budgettet sammenholdt med den forventede udgiftsprofil for det system for tidlig varsling, der blev indført i henhold til artikel 28 i Rådets forordning (EU) nr. 1306/2013. Nedenfor findes korte bemærkninger til de budgetartikler, der udviser de største forskelle mellem den faktiske og den forventede gennemførelse af 2017-budgettet. 2.Formålsbestemte indtægter til EGFL I 2017 betragtes indtægter fra finansielle korrektioner i henhold til afgørelser om regnskabsafslutning og afgørelser om efterprøvende regnskabsafslutning og indtægter fra uregelmæssigheder som formålsbestemte indtægter, der skal anvendes til finansiering af EGFL-udgifter, jf. artikel 43 i forordning (EU) nr. 1306/2013. I henhold til disse bestemmelser kan formålsbestemte indtægter anvendes til at finansiere alle former for EGFL-udgifter. Hvis ikke alle disse indtægter anvendes i regnskabsåret, vil de automatisk blive fremført til det følgende regnskabsår . EGFL's budget for 2017 omfatter: ·Kommissionens seneste skøn over de bevillinger, der er behov for til finansiering af markedsforanstaltninger og direkte betalinger

·skønnene over de formålsbestemte indtægter, der forventes opkrævet i løbet af regnskabsåret ·og fremførslen af saldoen af formålsbestemte indtægter, der er til rådighed fra det foregående regnskabsår. Kommissionen tog i sit forslag vedrørende bevillingerne på EGFL's budget for 2017 hensyn til de forventede samlede formålsbestemte indtægter og anmodede i budgetforslaget for 2017 om et bevillingsniveau, der er beregnet ved at trække de anslåede formålsbestemte indtægter fra det anslåede behov. Budgetmyndigheden vedtog EGFL-budgettet under hensyntagen til de forventede formålsbestemte indtægter. Ved udarbejdelsen af budgettet for 2017 anslog Kommissionen de disponible formålsbestemte indtægter til 2 732 mio. EUR, dvs.: ·de formålsbestemte indtægter, der forventes genereret i løbet af regnskabsåret 2017, og som blev anslået til 1 430 mio. EUR (henholdsvis 1 278 mio. EUR fra korrektioner som følge af den efterprøvede regnskabsafslutning og 152 mio. EUR fra uregelmæssigheder) ·de formålsbestemte indtægter, der forventedes fremført fra regnskabsåret 2016 til regnskabsåret 2017, og som blev anslået til 1 302 mio. EUR. Kommissionen afsatte disse anslåede indtægter på 2 732 mio. EUR til følgende ordninger: ·400 mio. EUR til driftsfondene for producentorganisationer i frugt- og grøntsagssektoren og ·2 332 mio. EUR til grundbetalingsordningen. Summen af de vedtagne bevillinger og de formålsbestemte indtægter til disse ordninger svarer til: ·855 mio. EUR til driftsfondene for producentorganisationer i frugt- og grøntsagssektoren og ·17 628 mio. EUR til grundbetalingsordningen. I bilaget, hvori der redegøres for den foreløbige gennemførelse af 2017-budgettet frem til den 31. maj 2017, tages der i budgetbevillingerne på artikelniveau for frugt og grøntsager og for afkoblede direkte betalinger ikke hensyn til ovennævnte formålsbestemte indtægter. De viser vedtagne bevillinger for disse artikler, som beløber sig til henholdsvis 661,5 mio. EUR og 33 191,8 mio. EUR. Sammen med indtægterne til disse artikler er beløbene i budgettet for 2017 på i alt 1 061,5 mio. EUR for frugt og grøntsager og 35 523,8 mio. EUR for afkoblede direkte betalinger. 3.Bemærkninger angående den foreløbige gennemførelse af EGFL-budgettet for 2017 3.1.Markedsforanstaltninger Udnyttelsen af bevillinger til interventioner på landbrugsmarkederne var 95,2 mio. EUR højere end forventet. Når der tages hensyn til de formålsbestemte indtægter på 400 mio. EUR, der er afsat til ordningen for frugt og grøntsager, er resultatet et begrænset underforbrug på 53,0 mio. EUR i forhold til den anslåede udgiftsprofil. 3.1.1.Frugt og grøntsager (+ 92,0 mio. EUR) Overskridelsen af udgiftsprofilen på 92,0 mio. EUR udlignes, når der tages hensyn til de formålsbestemte indtægter til denne sektor, hvilket resulterer i en forskel på 56,2 mio. EUR (jf. fodnote (*) i bilaget). Den lille afvigelse fra udgiftsprofilen er ikke overraskende, eftersom støtten til foreløbig anerkendelse af producentsammenslutninger udfases, og der kan ikke foretages et pålideligt skøn af den hastighed, hvormed budgetbevillingerne til aktuelle ekstraordinære foranstaltninger vil blive udnyttet.

3.1.2.Produkter fra vinsektoren (+ 93,3 mio. EUR) Hvad angår støtteprogrammerne for vinsektoren fortsætter den øgede gennemførelseshastighed, som blev bemærket i den tidligere rapport, navnlig med hensyn til foranstaltningerne i forbindelse med salgsfremstød, omstrukturering og omstilling af vindyrkningsarealer. 3.1.3.Mælk og mejeriprodukter (- 113,7 mio. EUR) En vigtig faktor i gennemførelsesgraden under denne artikel er gennemførelse af den ekstraordinære tilpasningsstøtte til husdyrsektorerne . Bevillingerne på 350 mio. EUR til denne støtteordning er opført på budgetpost 05 02 12 99 – Andre foranstaltninger for mælk og mejeriprodukter. Eftersom visse medlemsstater har besluttet at tildele en del af støtten til producenter i andre husdyrsektorer, er udnyttelsen af bevillingerne i denne artikel dog lavere end budgetteret. For så vidt angår anvendelsen af den nævnte tilpasningsstøtteordning samt af ordningen til reduktion af mælkeproduktionen (anslået til 150 mio. EUR), var udgiftsoverslagene i forbrugsprofilen ligeligt fordelt over støtteberettigelsesperioden frem til den 30. september 2017. 3.1.4.Svinekød, æg og fjerkræ, biavl og andre animalske produkter (+ 14,0 mio. EUR) Overforbruget i forhold til profilen skyldes hovedsagelig den ekstraordinære tilpasningsstøtte, der er nævnt i punkt 3.1.3 ovenfor, som betyder, at udgifterne til støtten i svinekødssektoren er anmeldt under denne artikel, mens de samlede budgetbevillinger opføres i artikel 05 02 12 – Mælk og mejeriprodukter. Som følge heraf fremkommer der et overforbrug af de bevillinger, der er vedtaget for denne artikel, som vil blive dækket af overførsler af bevillinger fra budgetartikel 05 02 12. 3.2.Direkte betalinger Forbruget af bevillinger til direkte betalinger var 321,2 mio. EUR lavere end forventet i forhold til forbrugsprofilen. Der var et underforbrug på ca. 2,5 mia. EUR i forhold til de formålsbestemte indtægter for dette budgetkapitel (se også punkt 2 ovenfor). Det skal dog bemærkes, at forbruget på 34,9 mia. EUR pr. 31. maj 2017 i virkeligheden er en væsentlig forbedring i forhold til forbruget på 30.5 mia. EUR på samme tidspunkt sidste år, som var det første år, hvor ordningerne for direkte betalinger, der blev aftalt i reformen af den fælles landbrugspolitik i 2013, blev gennemført. Gennemførelsen af direkte betalinger for forskellige ordninger er klart forbedret i forhold til situationen på samme tidspunkt i regnskabsåret 2016. 3.2.1.Afkoblede direkte betalinger (- 71,8 mio. EUR) Forbruget i forhold til budgetbevillingerne er ikke helt retvisende på grund af de formålsbestemte indtægter til grundbetalingsordningen (se også punkt 2 ovenfor). Under hensyntagen til de formålsbestemte indtægter halter betalingerne på 2 205,9 mio. EUR efter gennemførelsesprofilen (jf. fodnote (*) i bilaget), hvilket dog er bedre end på samme tidspunkt i regnskabsåret 2016 (en forskel på 9 525,3 mio. EUR). Kommissionen undersøger på månedsbasis medlemsstaternes gennemførelsesniveauer og udgiftsprognoser. På nuværende tidspunkt anses forskellen for at være midlertidig, og forsinkelsen i gennemførelsen af afkoblede direkte betalinger bør nedbringes inden regnskabsårets afslutning. 3.2.2.Anden direkte støtte (- 249,3 mio. EUR) Det relativt begrænsede underforbrug af de vedtagne bevillinger sammenlignet med forbrugsprofilen afspejler en positiv udvikling i forhold til sidste år (- 440,9 mio. EUR). Underforbruget anses for at være midlertidigt, og det forventes, at andre direkte betalinger vil være gennemført som forudset ved udgangen af regnskabsåret. 4.Forbrug af formålsbestemte indtægter til EGFL Tabellen i bilaget viser, at formålsbestemte indtægter på 739,5 mio. EUR var blevet opkrævet pr. ultimo maj 2017. Det drejer sig om: ·indtægterne fra korrektioner fra regnskabsafslutningen og den efterprøvende regnskabsafslutning beløb sig til 656,2 mio. EUR, og der forventes stadig at indgå yderligere beløb inden regnskabsårets udgang ·indtægterne fra uregelmæssigheder, der beløb sig til 80,6 mio. EUR, idet det ligeledes forventes, at der indgår yderligere beløb inden regnskabsårets udgang, og